Áslaug Geirsdóttir er prófessor við jarðvísindadeild Háskóla Íslands og stundar rannsóknir í jöklajarðfræði og fornloftslagsfræðum . Rannsóknaráherslur Áslaugar hafa beinst að hárri tímaupplausn veðurfarsgagna í stöðuvatnaseti ásamt magnbundum upplýsingum um hitafar undanfarinna árþúsunda auk þess sem hugsanleg áhrif eldvirkni á loftslag eru metin . Þetta eru allt gögn sem nauðsynleg eru til líkanagerða og rannsókna á þróun loftslags til framtíðar . Þetta hefur kallað á nýjar jarð - og lífefnafræðilegar aðferðir sem rannsóknahópurinn hefur þróað . Áslaug hefur ásamt samstarfshópi sínum birt fjölda alþjóðlegra ritrýndra greina , þar sem bæði loftslags - og jöklunarsaga Íslands hefur verið til umfjöllunar og samanburður við þróun hitafars í og við Norður Atlantshafssvæðið .